5.000 عوضوونون اولدوغو دئییلن تنگیر اوردونون هدف‌لری تنگریچی‌لیک آدی وئریلن ایسلام اؤنجه‌سی تورکلرین اینانج و مدنیتینی آراشدیرماق و بو تمل اوزرینه یئنی تورک میلتچی‌لیگی اینشا ائتمکدیر. اورتا آسیا تورکلری آراسیندا ایسلام اؤنجه‌سی مدنیتی داها یاخشی یایما و داها اؤنملیسی بیر-بیرینه یادلاشدیریلان تورک خالق‌لارینی یئنیدن بیر-بیرینه یاخینلاشدیرما مقصدینده‌دیر. قیرغیزیستاندا، خوصوصیله کونوئرسیا اونیورسیتتینده آکتیودیر. بو گونه قدر قیرغیزیستان دا یوخ، همچنین قازاخیستان دا دا اوغورلو اولموشدورلار. بئله‌جه، آرتیق قازاخ دؤولت رهبری نورسلطان نظربایئف ده عئیناً بیر چوخ قیرغیز، تاتار و آلتایلی سیاستچی‌لرین ائتدیگی کیمی تنگریچی‌لیگین اصل تورک مدنیتینین قایناغی اولدوغونو نیطق‌لرینده تئز-تئز خاطیرلاتماقدادیر. بوندان علاوه ، آذربایجان دا، تورکیه‌ ده، اؤزبکیستان دا، حتّی روسیه‌ یه باغلی یاکوتیستان و تاتاریستان دا دا فعالیت حالیندادیرلار. تشکیلاتین اؤنده گئدن بعضی دیگر آدلاری ائدیل باسایلوف، مرادبک ایمانعلی‌یئف، توپچوبک تورقانالییئف، عبدیقانی ائرکه‌بایئف‌دیر.